UNTUK SIARAN SEGERA 21 JUN 2023 KPJ Healthcare Perkukuh Kesedaran Kanser Prostat, Lancar Kempen Hari Bapa untuk Mempromosikan Kesihatan Lelaki Bekerjasama dengan Decathlon dan Pa & Ma untuk memacu kesedaran tentang kanser prostat, memupuk pendidikkan anak-anak bermutu tinggi dan kepentingan gaya hidup sihat. Menawarkan pakej pemeriksaan khusus meliputi penilaian komprehensif yang yang direka untuk mengesan kanser prostat pada peringkat awal. KUALA LUMPUR, 21 Jun - Sempena sambutan Hari Bapa tahun ini, KPJ Healthcare Berhad ("KPJ Healthcare" atau "Kumpulan") memberi penghormatan kepada lelaki dan para bapa dari semua peringkat umur, menggelar mereka sebagai 'wira', dalam usaha mempergiatkan langkah memerangi kanser prostat di Malaysia dengan meningkatkan kesedaran tentang penyakit itu dan memupuk kesedaran dalam memelihara kesihatan lelaki. Menurut statistik terkini daripada Kementerian Kesihatan Malaysia, kanser prostat menduduki tempat ketiga paling tinggi di kalangan lelaki Malaysia, dengan kesan yang ketara kepada populasi lelaki. Kajian Kanser Prostat Malaysia, yang diterbitkan dalam Jurnal Perubatan Kanser pada tahun 2021, menunjukkan hampir 70 peratus pesakit didiagnos pada peringkat tiga atau empat penyakit itu. Ini lebih ketara di kawasan pinggir bandar dan luar bandar dan ia menjejaskan satu daripada 117 lelaki di Malaysia. Menyedari keperluan untuk mengambil langkah proaktif, KPJ Healthcare telah mengambil inisiatif untuk menangani isu yang semakin meningkat ini. Kempen Hari Bapa tahun ini berfungsi sebagai platform yang strategik untuk mendidik para lelaki, sambil turut meraikan peranan penting yang dimainkan oleh para bapa dalam sebuah institusi keluarga. (Puan) Norhaizam Mohamad, Pegawai Pimpinan, KPJ Healthcare, menyatakan komitmen Kumpulan untuk memerangi kanser prostat dan memupuk kesedaran dalam memelihara kesihatan lelaki. "Misi kami adalah untuk menyediakan perkhidmatan penjagaan kesihatan yang terbaik dan memberi peluang kepada individu untuk menguruskan kesihatan mereka dengan lebih bijak. Melalui kempen Hari Bapa ini, kami berharap dapat mencipta impak yang berkekalan dengan meningkatkan kesedaran, menawarkan peluang pemeriksaan, dan memberikan sokongan kepada lelaki dalam perjalanan mereka menuju ke arah kesihatan yang lebih baik," katanya. Norhaizam turut mengulas mengenai kerjasama Kumpulan dengan Decathlon dan Pa&Ma untuk kempen Hari Bapa, dengan menyatakan, "Jalinan kerjasama dengan Decathlon dan Pa&Ma membolehkan kami menjayakan kempen secara lebih menyeluruh yang merangkumi bukan sahaja 1 / 4
kesedaran kanser prostat, tetapi juga kepentingan aktiviti fizikal dan memupuk pendidikan anak-anak bermutu tinggi. Dengan kerjasama ini, kita boleh memberi kesan yang lebih ketara kepada kesihatan lelaki di Malaysia." Kempen ini terdiri daripada pelbagai aktiviti yang direka untuk mempromosikan kesihatan lelaki dan meningkatkan kesedaran tentang kanser prostat. Bertemakan 'Meraikan Superhero', KPJ Healthcare menganjurkan satu siri sesi ramah mesra, termasuk forum yang diketuai oleh pakar perubatan, bertujuan untuk memberi kesedaran kepada para lelaki tentang faktor risiko, gejala, kaedah pengesanan awal dan pilihan rawatan untuk kanser prostat. Dr. Surayne Segaran, Perunding Pakar Bedah Urologi di Hospital Pakar Damansara 2, berkongsi perspektifnya tentang kesihatan lelaki dan kepentingan kempen itu, dengan berkata, "Kanser prostat adalah suatu kebimbangan yang serius, dan adalah penting bagi para lelaki untuk mendapatkan maklumat yang secukupnya tentang risiko, gejala, dan pilihan rawatan. Kempen Hari Bapa oleh KPJ Healthcare ini memberi peluang terbaik kepada para lelaki untuk belajar dan mengambil langkah proaktif ke arah kesihatan yang lebih baik." Dato' Dr. Sheikh Muszaphar Shukor, Angkasawan Malaysia yang terkemuka, menyatakan sokongannya terhadap kempen Hari Bapa, dengan menekankan kepentingan pengesanan dan pencegahan awal. Beliau berkata, "Sebagai seorang angkasawan, saya telah menyaksikan secara langsung kepentingan mengekalkan kesihatan yang baik, dari segi fizikal dan mental. Kesihatan lelaki, termasuk kesihatan prostat, harus menjadi keutamaan bagi semua orang. Inisiatif KPJ Healthcare untuk meningkatkan kesedaran mengenai kanser prostat adalah dipuji, dan saya menggalakkan semua lelaki untuk memanfaatkan sumber dan pemeriksaan yang ditawarkan." "Faktor utama yang perlu diambil kira adalah masa dan persediaan yang secukupnya, apabila mendidik anak-anak tentang diagnosis kanser," kata Dr. Aminudin Rahman Mohd Mydin, Pakar Onkologi di Hospital Pakar KPJ Damansara. "Adalah penting untuk mempertimbangkan umur, tahap kematangan dan keupayaan mereka untuk memahami maklumat perubatan yang kompleks. Mempunyai perbualan yang terbuka dan jujur, disesuaikan dengan pemahaman mereka, boleh membantu menyediakan mereka untuk kesedaran itu." Dr. Aminudin seterusnya menekankan kepentingan mewujudkan sistem sokongan yang kukuh untuk keluarga. "Membina rangkaian sokongan, termasuk ahli keluarga, rakan dan profesional penjagaan kesihatan, boleh memberikan bantuan emosi dan praktikal pada masa yang mencabar ini. Mendapat bimbingan daripada kumpulan sokongan dan perkhidmatan kaunseling juga boleh membantu kanak- kanak menguruskan emosi mereka dan menghadapi situasi dengan berkesan." "Ingat, situasi setiap keluarga adalah unik, dan mendapatkan nasihat profesional boleh memberikan pandangan dan panduan berharga tentang cara terbaik untuk membincangkan diagnosis kanser prostat dengan anak anda," tambah Dr. Aminudin. 2 / 4
Selain daripada sesi pendidikan, KPJ Healthcare juga menawarkan pakej pemeriksaan khusus yang direka untuk mengesan kanser prostat pada peringkat awalnya. Digelar sebagai 'The Older the Better,' Pakej Saringan Hari Bapa termasuk pemeriksaan ultrasound prostat, profil pemeriksaan darah yang komprehensif, elektrokardiogram dan x-ray dada, ujian antigen khusus prostat dan karsinoembrionik dengan perundingan peribadi oleh doktor kesihatan. Pakej ini, boleh didapati di semua Hospital KPJ, menyediakan pesakit lelaki dengan penilaian kesihatan secara menyeluruh. Pendirian proaktif KPJ Healthcare terhadap kanser prostat adalah bukti dedikasinya terhadap kesejahteraan penduduk Malaysia. Dengan menyokong usaha meningkatkan tahap kesihatan para lelaki dan meningkatkan kesedaran tentang kanser prostat, KPJ Healthcare berhasrat untuk mengurangkan beban penyakit ini terhadap individu, keluarga dan masyarakat secara keseluruhan. Untuk maklumat lanjut mengenai kempen Hari Bapa, pemeriksaan kanser prostat, atau untuk menjadualkan temu janji, sila layari laman web rasmi KPJ Healthcare atau hubungi Hospital KPJ terdekat anda. tamat- Untuk pertanyaan media, sila hubungi: - KPJ Healthcare: Juliana Jamaluddin +6012-340 9438 Al-mu Syahrisyawal Ahmad +60 19-530 3051 Elinar Yasmeen +60 12-903 0342 Mengenai KPJ Healthcare Berhad KPJ Healthcare mengendalikan 29 hospital di Malaysia, terletak di seluruh negara, serta dua hospital di Indonesia, satu di Bangladesh dan satu di Thailand. KPJ juga mempunyai empat Pusat Jagaan Ambulatori yang terletak di Kuala Lumpur, Pahang, Perak dan Selangor. Dengan lebih 1,374 perunding perubatan, KPJ Healthcare merawat lebih 3 juta pesakit setiap tahun. 19 hospital KPJ diakreditasi oleh Persatuan Kualiti Kesihatan Malaysia ("MSQH") manakala empat lagi diakreditasi oleh Suruhanjaya Bersama Antarabangsa ("JCI"). Sehingga tahun 2023, terdapat 11 Klinik Waqaf An-Nur ("KWAN"), di mana lapan daripada kemudahan ini turut menawarkan perkhidmatan dialisis, dan lapan klinik bergerak di seluruh Malaysia. Lima daripada Klinik KWAN kami adalah bertauliah MSQH, yang memastikan kami menyediakan penjagaan kesihatan dan perkhidmatan yang berkualiti kepada komuniti kami. KPJ Healthcare juga mengendalikan pusat jagaan warga emas dan dibantu di Kuala Lumpur, Kuantan dan Sibu di Malaysia dan Brisbane, Australia, yang menawarkan penjagaan jangka pendek dan panjang. Perkhidmatan ini terdiri daripada penjagaan orang tua secara langsung, perkhidmatan pemulihan dan penjagaan selepas bersalin. Dari segi pendidikan, Kolej Universiti Penjagaan Kesihatan KPJ ("KPJUC") yang terletak di Negeri Sembilan menawarkan lebih daripada 40 program dari Asasi hingga PhD. Ini telah membantu strategi pengembangan rangkaian hospital KPJ bagi memastikan KPJ Healthcare mempunyai kumpulan bakat yang berpengalaman dan terlatih 3 / 4
KPJ Healthcare telah menjadi konstituen Indeks FTSE4Good Bursa Malaysia sejak tahun 2016. 4 / 4